
Н А Р Е Д Б А 

№ 25

ЗА УПРАВЛЕНИЕ НА ОТПАДЪЦИТЕ И ОПАЗВАНЕ ЧИСТОТАТА НА ТЕРИТОРИЯТА НА ОБЩИНА МИЗИЯ

Наредбата е приета с Решение на Общински съвет Мизия от Протокол № 38/26.09.2017г., изменена с Решение №217 от Протокол №29/19.06.2025 г.
РАЗДЕЛ І
ОБЩИ РАЗПОРЕДБИ

Чл. 1. (1) Тази наредба регламентира мерките и контрола за защита на околната среда и човешкото здраве чрез предотвратяване или намаляване на вредното въздействие от образуването и управлението на отпадъците, както и чрез намаляване на цялостното въздействие от използването на ресурси и чрез повишаване ефективността на това използване.

(2) С нея се определят изискванията към продуктите, които в процеса на тяхното производство или след крайната им употреба образуват опасни и/или масово разпространени отпадъци, както и изискванията за разширена отговорност на производителите на тези продукти с цел насърчаване на повторната употреба, предотвратяването, рециклирането и друг вид оползотворяване на образуваните отпадъци.

(3) Управлението на отпадъците има за цел да се предотврати или намали вредното им въздействие върху човешкото здраве и околната среда и се осъществява в съответствие с изискванията на нормативните актове относно:

1. опазване на водата, въздуха, почвата, растенията и животните;

2. шума и миризмите, и

3. опазване на природната среда и местата, които са обект на специална защита.

Чл.2. Тази наредба урежда:

(1) Реда и условията за екологосъобразно управление касаещо – изхвърляне, събиране (включително разделно), транспортиране, претоварване, оползотворяване и обезвреждане на битови и строителни отпадъци, включително биоотпадъци, опасни битови отпадъци, масоворазпространени отпадъци и опазването на чистотата на територията на Община Мизия, имайки за цел да предотврати или намали вредното им въздействие върху човешкото здраве и околната среда.

(2) Правата и задълженията на физическите и юридическите лица, учрежденията и организациите и взаимоотношенията между тях при управлението на :

1. битови отпадъци;

2. производствени отпадъци;

3. строителни отпадъци;

4. опасни отпадъци.

(3) Тази наредба не се прилага за:
1. радиоактивни отпадъци;

2. отпадъчни газове, изпускани в атмосферния въздух;

3. земя, включително неизкопана замърсена почва и трайно свързани със земята сгради;

4. незамърсена почва и други материали в естествено състояние, изкопани по време на строителни дейности, когато е сигурно, че материалът ще бъде използван за целите на строителството в естественото си състояние на площадката, от която е изкопан;

5. излезли от употреба експлозиви;

6. фекална материя, различна от сламата и други естествени неопасни материали от селското или горското стопанство, използвани в земеделието и лесовъдството, или за производството на енергия от такава биомаса чрез процеси или методи, които не увреждат околната среда и не застрашават човешкото здраве;

7. отпадъци, които не уреждат обществените отношения във връзка с управлението на отпадъците, както следва:

а) отпадъчни води;
б) странични животински продукти (СЖП), включително преработени продукти, с изключение на животинските продукти, предназначени за изгаряне, депониране или използване в инсталация за биогаз или компост;

в) труповете на умрели, но не заклани животни, включително такива, които са убити, за да се прекрати разпространението на епизоотични болести, и които се обезвреждат в съответствие с Регламент (ЕО) № 1069/2009;

г) отпадъци, получени от проучването, добива, обработката и съхранението на минерални суровини и при експлоатацията на кариери, попадащи в обхвата на Закона за подземните богатства;

8. седименти, преместени в повърхностни води с цел управление на водите и водните обекти или предотвратяване на наводнения, или намаляване на последствията от наводнения и засушаване, или рекултивация на земи, ако е доказано, че това не противоречи на други закони и седиментите нямат опасни свойства.

(4) Наредбата определя правата и задълженията на общинската администрация и на лицата, при чиято дейност се образуват и/или третират отпадъци, във връзка с ежедневното поддържане и опазване на чистотата на местата за обществено ползване, сградите, дворовете и прилежащите им територии.

(5) Контролът, глобите и санкциите за нарушаване разпоредбите на настоящата наредба.
(6) Разпоредбите на настоящата Наредба са задължителни за всички лица, които живеят или временно пребивават на територията на Община Мизия, за юридическите лица, организациите и учрежденията осъществяващи дейност на нейна територия.
(7) Финансовото осигуряване на дейностите по третиране на отпадъците и заплащането на съответните такси и услуги.

Чл.3. (1) Притежатели на отпадъци са причинителите на отпадъци, както и лицата, в чието владение се намират те.

(2) Притежателите на отпадъци по ал. 1 са длъжни:

1. да изпълняват разпоредбите на националното и местното законодателство за третиране на различните по вид, произход и свойства отпадъци;

2. да предприемат всички мерки за несмесване на опасни отпадъци с други отпадъци или на оползотворими отпадъци с неоползотворими;

3. да организират безопасно съхраняване на отпадъците, за които няма подходящи средства за третирането им;

4. при наличие на опасни отпадъци да определят отговорно лице и да създадат организация за безопасното им управление;

5. да водят отчетност за отпадъците по реда, определен със ЗУО и подзаконовите нормативни актове по прилагането му.

(3) Притежателите на отпадъци ги предоставят за събиране, транспортиране, оползотворяване или обезвреждане на лица, които имат право да извършват съответните дейности, или ги оползотворяват и/или обезвреждат сами в съответствие със ЗУО и настоящата наредба.
Чл.4. (1) Когато причинителите на отпадъци са неизвестни, разходите по възстановяването на качествата на околната среда се поемат от лицата, в чието държане се намират отпадъците.

(2) Всички разходи по възстановяване на качествата на околната среда и за разкриване на действителния причинител се възстановяват от него.

(3) Когато причинителят на замърсяване с неопасни отпадъци в имот частна собственост не бъде установен в срок от 30 дни, засегнатите от замърсяването физически лица могат да подадат молба до Кмета на Общината за отпускане на помощ за отстраняване на замърсяването. 
(4) Отстраняването на нерегламентирани замърсявания в имоти държавна и общинска собственост се организира и провежда от общинската администрация със средства, заделени за тази дейност по бюджета за съответната година.

Чл.5. (1) За услугите по събиране, транспортиране и обезвреждане в депа или други съоръжения за третиране на битовите отпадъци, както и за поддържане на чистотата на териториите за обществено ползване, юридическите и физически лица са длъжни да заплащат такса по реда, предвиден в Наредба № 11 на Общински съвет за определяне и администриране на местните такси и цени на услуги на територията на Община Мизия.

(2) За обезвреждане и/или оползотворяване на строителни отпадъци притежателите им заплащат цена на услугата, определена в Приложение 1 и 2 от настящата Наредба.

Чл.6. (1) Предаването и приемането на производствените, строителните и опасните отпадъци се извършват само въз основа на писмен договор с лица, притежаващи разрешение, комплексно разрешително или регистрационен документ по чл. 35 от ЗУО за съответната дейност и площадка за отпадъци със съответния код съгласно Наредбата за класификация на отпадъците.

(2) Притежателите на отпадъци са длъжни:

1. да изпълняват разпоредбите за събиране, транспортиране и третиране на отпадъците;

2. да поддържат в постоянна изправност и нормално действие съоръженията си за третиране на отпадъци;

3. да предприемат всички мерки за несмесване на:

а) опасни отпадъци с други опасни отпадъци или с други отпадъци, вещества или материали; смесването включва и разреждането на опасни вещества;

б) оползотворими отпадъци с неоползотворими отпадъци;

4. да организират безопасно съхраняване на отпадъците, за които не може да бъде осигурено третиране в съответствие с изискванията на ЗУО, на територията на Република България;

5. при наличие на опасни отпадъци да определят отговорно лице и да организират безопасното им управление;

6. да водят отчетност за отпадъците по реда, определен със ЗУО и подзаконовите нормативни актове по прилагането му;

7. в момента на поискването да осигуряват достъп на контролните органи до съоръженията, в които се образуват отпадъци, до съоръженията за съхраняване и третиране на отпадъците и до документацията по отпадъците;

8. да осигурят инструктаж и периодично обучение на персонала, който работи с опасни отпадъци;

9. да предвидят и осъществят необходимите мерки за неразпространяване на замърсяване след закриване на обектите и дейностите, както и на инсталацията или съоръжението за третиране на отпадъци;

10. да предвидят необходимите финансови средства за:

а) изпълнение на плана за мониторинг;

б) закриване на инсталацията или на съоръжението за третиране на отпадъци;

в) следоперативен мониторинг и контрол;

11. да уведомяват компетентните органи за предстоящи промени на суровините и технологичните процеси, които биха довели до изменение в количеството или вида на образуваните отпадъци и техните опасни свойства.

(3) Притежателите на опасни отпадъци по ал. 2 могат да извършат смесване на отпадъци, при условие че:

1. дейността по смесване се извършва от лица, които притежават разрешение или комплексно разрешително по чл. 35 от ЗУО;

2. изискванията по чл. 1, ал. 3 са изпълнени и не се увеличава вредното въздействие на управлението на отпадъците върху човешкото здраве и околната среда, и

3. дейността по смесване отговаря на най-добрите налични техники.
(4) Когато опасните отпадъци са смесени по начин, който противоречи на изискванията на ЗУО, се извършва разделяне, когато това е възможно и необходимо, съобразно критериите за техническа и икономическа осъществимост, при спазване на изискванията на чл. 1, ал. 3 от ЗУО.

(5) За смесени отпадъци, образувани от домакинствата, не се прилагат изискванията на закона относно:

1. контрол на опасни отпадъци;

2. забрана за смесване на опасни отпадъци;

3. етикетиране на опасни отпадъци;

4. водене на документация за опасни отпадъци по глава четвърта, раздел I от ЗУО.

(6) Разпоредбите на ЗУО относно етикетиране и документация за опасни отпадъци не се прилагат за отделни фракции от опасни отпадъци, образувани от домакинства, до приемането им за събиране, обезвреждане или оползотворяване от лице, притежаващо съответното разрешение.

РАЗДЕЛ ІІ
ПРАВА И ЗАДЪЛЖЕНИЯ НА КМЕТА НА ОБЩИНАТА

Чл.7. (1) Кметът на Община Мизия организира управлението на битовите и строителните отпадъци, образувани на нейна територия, съобразно изискванията на ЗУО.
1. Разработва и изпълнява програма за управление на отпадъците на територията на общината в съответствие с изискванията на ЗУО и подзаконовите нормативни актове, като програмата е част от общинската програма за опазване на околната среда.

2. Информация за изпълнение на програмата се предоставя на общинския съвет от кмета на общината до 31 март на настоящата година за предходната календарна. Същата информация се предоставя за сведение на РИОСВ-ВРАЦА.

(2) Кметът на общината осигурява условия, при които всеки притежател на битови отпадъци се обслужва от лица по чл. 35 от ЗУО, на които е предоставено право да извършват дейности по тяхното събиране, транспортиране, оползотворяване и/или обезвреждане.

(3) Кметът на Общината отговаря за:

1. осигуряването на съдове за събиране на битовите отпадъци - контейнери, кофи и други;

2. събирането на битовите отпадъци и транспортирането им до депата или други инсталации и съоръжения за оползотворяването и/или обезвреждането им;

3. почистване на уличните платна, площадите, алеите, парковите и другите територии от Община Мизия, предназначени за обществено ползване;

4. избора на площадка, изграждане, експлоатация, закриване и мониторинг на депата за битови отпадъци или на други инсталации или съоръжения за оползотворяването и/или обезвреждане на битови отпадъци;

5. организирането на събирането, оползотворяването и обезвреждането на строителни отпадъци от ремонтна дейност, образувани от домакинствата на територията на съответната община;

6. разделното събиране на битови отпадъци на територията на общината най-малко за следните отпадъчни материали: хартия и картон, метали, пластмаси и стъкло;

7. организирането на дейностите по разделно събиране на масово разпространени отпадъци и/или оказва съдействие на организациите за оползотворяване на масово разпространени отпадъци, в т.ч. определя местата за разполагане на необходимите елементи на системите за разделно събиране и местата за предаване на масово разпространени отпадъци;

8. изпълнението на решенията по чл. 26, ал. 1 от ЗУО на общото събрание на регионалните сдружения по чл. 24, ал. 1 от ЗУО и съдейства за създаване на центрове за повторна употреба, поправка и подготовка за повторна употреба;

9. организирането на разделно събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и/или обезвреждане;
10. разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане;

11. осигуряването на площадки за безвъзмездно предаване на разделно събрани отпадъци от домакинствата, в т.ч. едрогабаритни отпадъци, опасни отпадъци и други във всички населени места с население, по-голямо от 10 000 жители на територията на общината, и при необходимост в други населени места;

12. почистването от отпадъци на общинските пътища в съответствие с чл. 12 от ЗУО;

13. осигуряването на информация на обществеността чрез интернет страницата на Община Мизия, както и по друг подходящ начин;

14. поддържането на регистър на площадките за предаване на отпадъци от пластмаси, стъкло, хартия и картон на територията на Община Мизия;

15. предотвратяването на изхвърлянето на отпадъци на неразрешени за това места и/или създаването на незаконни сметища и организиране на почистването им.

(4) При неизпълнение изискванията на ал. 3, т. 11 отчисленията по чл. 64 от ЗУО се увеличават с 15 на сто за периода до отстраняване на неизпълнението.

(5) Площадките по ал. 3, т. 11 се осигуряват и експлоатират самостоятелно от общината или чрез сключване на писмен договор с лице, притежаващо разрешение по чл. 35, ал. 1 от ЗУО за съответната дейност и за отпадъци със съответния код съгласно наредбата за класификация на отпадъците.

(6) За площадките по ал. 3, т. 11, които се осигуряват и експлоатират самостоятелно от общината, не се прилагат изискванията на чл. 38, ал. 1 и чл. 69, ал. 2 от ЗУО и на тях не могат да се разполагат контейнери - собственост на лица, които изпълняват задълженията си индивидуално, или на организации по оползотворяване.
Чл.8. Кметът на Община Мизия изпълнява ангажиментите си по чл. 7 чрез:

(1) сключване на договори с Организации по оползотворяване на масово разпространени отпадъци, притежаващи разрешение по реда на ЗУО;

(2) сключване на договори с други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на съответната община, и/или комплексно разрешително, издадено по реда на глава седма, раздел II от Закона за опазване на околната среда;
(3) сключване на договор с дружество, създадено по реда на ЗОС, като капиталът му е изцяло общинска собственост; предмета му на дейност е осъществяване на комунални услуги; поне 90 на сто от оборота му е формиран от предоставяне на комунални услуги;

(4) сключване на договори с лица, които изпълняват задълженията си индивидуално по смисъла на чл. 81 от ЗУО;

(5) структурни звена в администрацията на Община Мизия.

Чл.9. (1) Почистването и поддържането на чистотата в дворовете и прилежащите им територии се осигурява от физическите или юридическите лица, които експлоатират и стопанисват сградите и имотите в периметър от 3 м. Почистването и поддържането на прилежащите територии на сградите в режим на етажна собственост се осигурява от физическите и/или юридическите лица, които експлоатират и стопанисват сградата.        
(2) Отговорност пред общинската администрация за замърсяване на дворовете и на прилежащите към дворовете и сградите територии носят:

а) Ръководителят на съответното юридическо лице, което стопанисва и експлоатира сградата, помещението;

б) Председателят на етажната собственост, а когато няма такъв - всички живущи в сградата.

(3) Собствениците или наемателите на търговски обекти (магазини), заведения за обществено хранене и офиси, които обитават част от сградата носят отговорност пред общинската администрация за чистотата на прилежащите към обектите им тротоари.

(4) Прилежащите територии по смисъла на ал. 3 се определят с документ от общинската администрация, съобразно съществуващата вертикална планировка.

(5) Почистването на снега от площите, прилежащи към сградите, както и почистването на ледените висулки от сградите и навесите се извършва от съответните физически или юридически лица, стопанисващи или експлоатиращи сградата.

Чл.10. Животинските и селскостопанските отпадъци се обработват и депонират по указание на Българска агенция по безопасност на храните (БАБХ) или Регионална здравна инспекция (РЗИ). Умрелите селскостопански и други домашни животни се извозват до екарисаж или се третират по указание на Българска агенция по безопасност на храните.
Чл.11. Предаването на ОЧЦМ с битов характер може да се извършва директно от физическите лица при наличие на декларация за произход, като предаването се извършва на:
1. площадки по чл. 7, ал. 3, т. 11 от наредбата (за населени места над 10 000 жители) или чрез кампании за разделно събиране на отпадъци от домакинствата, организирани от Кмета на Община Мизия;

2. лица, притежаващи разрешение или комплексно разрешително по чл. 35, ал. 1 от ЗУО за дейности с ОЧЦМ, или

3.  лица, притежаващи регистрационен документ за събиране и транспортиране на отпадъци, които имат сключен договор с лица, притежаващи разрешение или комплексно разрешително по чл. 35, ал. 1 от ЗУО за дейности с ОЧЦМ.

РАЗДЕЛ ІІІ
ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИТЕ ЛИЦА

Чл.12. (1) Притежателите на отпадъци са всички лица, причинители на отпадъци, както и лицата, в чието владение се намират те.

(2) Предаването и приемането на производствените, строителните и опасните отпадъци се извършват само въз основа на писмен договор с лица, притежаващи разрешение, комплексно разрешително или регистрационен документ за съответната дейност и площадка за отпадъци със съответния код съгласно наредбата по чл. 3 от ЗУО за класификация на отпадъците.

(3) Притежателите на отпадъци по ал. 1 са длъжни:

1. да изпълняват разпоредбите на националното и местното законодателство за събиране, транспортиране и третиране на отпадъците; 

2. да предприемат всички мерки за несмесване на опасни отпадъци с други отпадъци или на оползотворими с неоползотворими отпадъци;

3. да организират безопасното съхраняване на отпадъците, за които няма подходящи средства за третиране до предаването им на лица, притежаващи разрешение, комплексно разрешително или регистрационен документ.

(4) Притежателите на отпадъци ги предоставят за събиране, транспортиране, оползотворяване или обезвреждане на лица, притежаващи разрешение, комплексно разрешително или регистрационен документ за съответната дейност, или ги оползотворяват и/или обезвреждат сами в съответствие с действащото законодателство и настоящата Наредба.

Чл.13. (1) Физическите лица, пребиваващи на територията на Община Мизия и юридически лица, извършващи дейност на територията на Община Мизия имат право:

1. да правят предложения за подобряване на организацията и изпълнението на дейностите по събиране, транспортиране и третиране на отпадъците и поддържане на чистотата на териториите за обществено ползване; 

2. да сигнализират на общинската администрация за нарушения на разпоредбите на Закона за управление на отпадъците (ЗУО) и настоящата наредба;

3. да сигнализират на общинската администрация за неизпълнение или некачествено изпълнение на задълженията на лицата, извършващи дейностите по събиране, транспортиране и третиране на отпадъците и поддържане на чистотата на територията на общината.

(2) Физическите и юридическите лица са длъжни:

1. да изхвърлят отпадъците си само в определените за целта съдове, като ги опазват и не допускат повреждането им, както и разпиляване на отпадъци извън тях;

2. да спазват регламентирания с настоящата наредба ред за събиране, транспортиране и третиране на видовете отпадъци;

3. да съдействат на контролните органи при констатиране на нарушенията.

РАЗДЕЛ ІV
ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА СТРОИТЕЛНИ ОТПАДЪЦИ И ИЗЛИШНИ ЗЕМНИ МАСИ
Чл.14. (1) Възложителят на строителни и монтажни работи по смисъла на § 5, т. 40 от допълнителните разпоредби на Закона за устройство на територията, с изключение на текущи ремонти, и възложителят на премахване на строежи отговарят за изготвянето на план за управление на строителни отпадъци в случаите, определени с наредбата по чл. 43, ал. 4 от ЗУО. Планът се изготвя от правоспособен проектант по смисъла на чл. 162, ал. 1 от Закона за устройство на територията.

(2) Плановете за управление на строителни отпадъци (ПУСО) се одобряват от Кмета на Община Мизия или от оправомощено от него длъжностно лице по искане на възложителя на строежа след влизането в сила на разрешението за строеж и преди откриването на строителната площадка и/или преди започването на дейностите по изграждане или премахване на обект.

(5) Компетентният орган по ал. 2 може да изисква предоставяне на допълнителна информация или отстраняване на нередовности в случай на несъответствие с изискванията на наредбата по чл. 43, ал. 4 от ЗУО, като изпраща мотивирано становище до заявителя не по-късно от 14 дни от получаването на плана.

(6) Кметът на общината одобрява плана за управление на строителни отпадъци или мотивирано отказва одобряването му в 14-дневен срок от получаването на плана или от отстраняването на нередовностите и/или предоставянето на допълнителната информация.

(7) За строежи, разположени на територията на повече от една община, плановете по ал. 1 се одобряват от кметовете на съответните общини или от оправомощени от тях длъжностни лица за частта от строежа, която се изпълнява в териториалния обхват на съответната община.

(8) Отказът за одобрение на плана от Кмета на Община Мизия може да бъде обжалван по реда на Административнопроцесуалния кодекс.

(9) Одобрението на ПУСО включва проверка на съответствието с целите за рециклиране и оползотворяване на строителни отпадъци.

(10) Изпълнението на плана за управление на строителни отпадъци и състоянието на обектите се установяват:

1. за строежите, за които се упражнява строителен надзор - с окончателния доклад по чл. 168, ал. 6 от Закона за устройство на територията на лицето, упражняващо строителен надзор, в който се описва изпълнението на целите за оползотворяване и рециклиране на строителни отпадъци и целите за влагане на рециклирани строителни материали при изпълнението на проекта, като се прилагат и копия на първични счетоводни документи, доказващи предаването на отпадъците на лица, притежаващи разрешение или регистрационен документ за извършване на дейности с отпадъци;

2. за строежите, за които не се упражнява строителен надзор - с отчет до Кмета на Община Мизия по образец съгласно наредбата по чл. 43, ал. 4 от ЗУО, в който се описва изпълнението на целите за оползотворяване и рециклиране на строителни отпадъци и целите 
за влагане на рециклирани строителни материали при реализацията на проекта, като се прилагат и копия на първични счетоводни документи, доказващи предаването на отпадъците на лица, притежаващи разрешение или регистрационен документ за извършване на дейности с отпадъци.

(11) Дкументите по ал. 10 се представят на органа по ал. 2, както и на директора на регионалната инспекция по околната среда и водите (РИОСВ), на чиято територия се извършват СМР или разрушаването.

(12) Забранява се въвеждането в експлоатация на строежи, за които не са изпълнени изискванията по ал. 11.

(13) Контролът за изпълнението на плана за управление на строителните отпадъци се извършва по ред, определен с наредбата по чл. 43, ал. 4 от ЗУО.

Чл.15. (1) Когато дейностите по третиране и транспортиране на СО и ЗМ касаят обекти, за които се издава разрешение за строеж и се открива строителна линия, и/или обекти - съгласно чл. 151 от ЗУТ, от които общото количеството на СО и ЗМ надвишава 1м³, отговорните по чл.14 лица подават заявление по образец за обектите на високото строителство, а за линейните обекти внасят и депозит, съгласно Приложения № 1 и № 2 в размер на строителната стойност на възстановителните работи.
(2) "Разрешение за третиране и транспортиране на СО и ЗМ", се издава за всеки отделен обект.
(3) В протокола за откриване на строителната площадка за обекта задължително се вписва лицето, отговорно за дейностите по третиране и транспортиране на СО и ЗМ, и номерът на издаденото му разрешение.
(4) Задълженията за третиране и транспортиране на СО на съответните отговорни лица са в сила до подписване на акт образец № 15 независимо от продължителността на строителството. 
Чл.16. Отговорното за третирането и транспортирането на СО и ЗМ лице в случая на чл.15 ал.1 е длъжно:
1. Да ограничи с плътна ограда определената строителна площадка, преди да е започнала каквато и да било дейност на нея / не се отнася за линейните обекти на техническата инфраструктура /;
2. Да не допуска по време на строителството замърсяване на тангиращите с обекта тротоари, улични платна, зелени площи и др. терени със строителни материали на СО и ЗМ;
3. Да не допуска по време на строителството и дейностите по третиране и транспортиране на СО замърсяване на околното пространство с прахови частици;
4. Да не допуска при транспортиране на СО и ЗМ замърсяване на уличните платна;
5. След приключване на строителството да възстанови първоначалния вид на тротоара, уличното платно, зелените площи и др. терени, които са били включени в строителната площадка на обекта. Възстановителните работи да се приемат с протокол от техническата служба на съответната Териториална дирекция, за да бъде възстановен внесеният депозит по чл.15, ал.1.

Чл.17. (1) При извършване на вътрешни преустройства и текущи ремонти на сгради и съоръжения, от които общото количество на формираните СО не надвишава 1 м³, отговорното за дейностите по чл.16 лице е длъжно преди започване на ремонтните работи:
1. Да уведоми управителя на етажната собственост в случаите, когато ремонтните работи предстои да бъдат извършени в многофамилна жилищна сграда;
2. Да подаде искане до Дирекция “УТИСХД” към Община Мизия.
(2) В случай че ремонтните дейности са предприети, без да бъдат спазени задълженията по чл.17, ал.1, служителите на техническата служба от Дирекция “УТИСХД” са длъжни да сигнализират на контролния орган за извършеното нарушение. 

Чл.18. Отговорното лице за събирането, съхранението и транспортирането на СО, в случаите на чл.17, ал.1 е длъжно:

1. Да съхранява отпадъците на територията на обекта и да ги извози своевременно до определеното за целта депо;
2. или да ползва /срещу заплащане/ специализиран контейнер, предоставен му от фирма, имаща разрешение за извършване на такава дейност.

Чл.19. (1) За депонирането / обработката / на СО и ЗМ, формирани от обекти в случаите на чл.15, ал. 1, се заплащат такси, определени в левове/евро на куб.м. отпадъци съгласно Приложение №1.
(2) Таксата се заплаща предварително от лицето, на което се издава рарешението за третиране и транспортиране на СО и ЗМ, в съответствие с количествата, посочени в разешението.
(3) В случай, че количествата СО и ЗМ се окажат по-големи от количествата, за които е заплатена таксата, отговорното лице е длъжно да заплати дължимата такса за допълнителните количества, преди същите да бъдат извозени на депото. 

(4) Депонирането (обработката) на СО и ЗМ се извършва само на определените от кмета на общината депа за СО и ЗМ.

Чл.20. (1) Отпадъците в зависимост от техните вид, свойства, състав и други характеристики се събират, транспортират и третират по начин, който няма да възпрепятства тяхното следващо оползотворяване.

(2) Забранява се изоставянето, нерегламентираното изхвърляне и изгаряне или друга форма на неконтролирано управление на отпадъците.

(3) В процеса на събиране, транспортиране и временно съхраняване опасните отпадъци се опаковат и етикетират в съответствие с действащите стандарти на Европейския съюз, както и в съответствие с международните правни актове за превоз на опасни товари, ратифицирани от Република България със закон.

(4) Производството, събирането и транспортирането на опасни отпадъци, както и тяхното съхранение и третиране се извършват при условия, осигуряващи защита за околната среда и човешкото здраве, в съответствие с чл. 1, включително чрез мерките за контрол на отпадъците и осигуряване на възможност за тяхното проследяване от образуването до окончателното им третиране, при спазване на изискванията на глава четвърта, раздел I.

(5) При превоз на опасни отпадъци на територията на Република България те се придружават от идентификационен документ по образец, определен с наредбата по чл. 48, ал. 1. Документът може да е в електронен формат и съдържа данните, определени в приложение IБ към Регламент (ЕО) № 1013/2006.
Чл.21. (1) Лицата, при чиято дейност се образуват, събират, транспортират и/или третират отпадъци, предприемат необходимите мерки за оползотворяване на отпадъците в съответствие с йерархията за управление на отпадъците определена в Закона за управление на отпадъците. 

(2) Когато е необходимо за спазването разпоредбата на ал. 1 и за улесняване или подобряване на оползотворяването, отпадъците се събират разделно, ако това е осъществимо от техническа, екологична и икономическа гледна точка, и не се смесват с други отпадъци или други материали с различни свойства.

(3) Когато не е предприето оползотворяване на отпадъците в съответствие с разпоредбата на ал. 1, лицата, при чиято дейност се образуват и/или третират отпадъци, предприемат необходимите мерки за екологосъобразно обезвреждане на отпадъците в съответствие с разпоредбите на чл. 1, ал. 3 относно опазването на човешкото здраве и околната среда.
РАЗДЕЛ V

СИСТЕМА ЗА СЪБИРАНЕ И ИЗВОЗВАНЕ НА БИТОВИ ОТПАДЪЦИ И ПОДДЪРЖАНЕ НА ЧИСТОТАТА.
Чл.22. (1) Събирането на битови отпадъци на територията на община Мизия се извършва чрез контейнери, кофи, улични кошчета и др. осигурени от кмета на общината и разположени на площадки, с определено местоположение.
(2) Ежегодно в срок до 30 ноември на текущата година се извършва актуализиране на Регистъра на съдовете (брой, вид и местоположение). При недостатъчен брой на съдовете и необходимост от промяна на местоположението, сигналите се приемат от звено БКС.

(3) Съдовете за отпадъци се поддържат в добро техническо състояние и естетичен вид от звено БКС и се обслужват редовно, като не се допуска тяхното препълване. 

(4) Съдовете за отпадъци, разположени в имоти частна собственост се поддържат по начин, недопускащ разпиляване и смесване на отпадъците. 

(5) Лицата, при чиято дейност се образуват битови отпадъци от нежилищни имоти и са подали декларации са длъжни да изхвърлят отпадъците само в съдовете, които са декларирали, че ще се използват през съответната година.

(6) Площадките, на които са разположени съдовете за отпадъци се почистват след всяко обслужване. Не се допуска разпиляване на отпадъци при обслужването им.

(7) Събирането и транспортирането на битовите отпадъци се извършва от лица притежаващи регистрационен документ по чл. 35 от ЗУО и на които е предоставено правото да извършват тези дейности, до определени от община Мизия депа за отпадъци.

(8) Лицата по предходната алинея са длъжни да осигуряват специализирани автомобили за транспортиране на отпадъците в техническа изправност, които при извършване на съответната дейност не замърсяват околната среда.

Чл.23. Поддържането на чистотата на територията на община Мизия, в т.ч. улична мрежа, площади, алеи, паркове, спирки на масовия градски транспорт и други места, предназначении за общественно ползване се извършва съгласно утвърдените графици от звено БКС.

РАЗДЕЛ VІ

БИООТПАДЪЦИ 

Чл.24. (1) Биоотпадъците от поддържане на обществени площи, паркове и градини се събират разделно.

(2) Биоотпадъците от зелените площи към търговски обекти, производствени, стопански и административни сгради се събират разделно.

(3) Биоотпадъците по ал. 1 и ал. 2 се третират чрез компостиране или анаеробно разграждане, по начин, който осигурява висока степен на защита на околната среда. Дейностите се извършват при спазване на изискванията на ЗУО, наредбата по чл. 43, ал. 5 от ЗУО и разпоредбите на настоящата наредба.

(4) Зелените отпадъци от домакинствата на територията на селата се събират разделно и се оползотворяват чрез домашно компостиране.

(5) Администрацията на Община Мизия предоставя на гражданите необходимата информация за технологията на домашното компостиране.

(6) Биоотпадъците по ал. 2 се транспортират от лицата, които са образували същите до площадки за компостиране, третират ги самостоятелно или ги предават в инсталации/съоръжения за третиране.

(7) Хранителните отпадъци от домакинствата се събират разделно след въвеждане на система за разделно събиране на хранителни отпадъци от домакинствата, при условия и ред, определен със Заповед на Кмета на Община Мизия.

Чл.25. Забранява се:

1. неконтролираното изгаряне на биоотпадъци;

2. депонирането и/или обезвреждането на биоотпадъците по какъвто и да е друг начин, в случай че могат да бъдат рециклирани или оползотворени на територията на страната;

3. смесването на разделно събрани биоотпадъци с други видове отпадъци;

4. изхвърлянето на биоотпадъци в контейнерите за събиране на смесени битови отпадъци при наличие на изградени системи за разделно събиране на биоотпадъци;

5. изхвърлянето на биоотпадъци в контейнери за отпадъци от опаковки.

РАЗДЕЛ VІІ

ОТПАДЪЦИ ОТ ОПАКОВКИ И ОТПАДЪЧНИ МАТЕРИАЛИ ОТ ХАРТИЯ И КАРТОН, ПЛАСТМАСА И СТЪКЛО

Чл.26. (1) Кметът на Община Мизия организира дейностите по разделно събиране на отпадъците от опаковки, отпадъчни материали от хартия и картон, пластмаса и стъкло в система за разделно събиране, при условията и реда на настоящата наредба, като сключва договори с:

1. Организации по оползотворяване на отпадъци от опаковки, притежаващи разрешение, издадено по реда на глава пета, раздел ІІІ от ЗУО;

2. С други лица, притежаващи разрешение или регистрационен документ, издаден по реда на глава пета, раздели І и ІІ от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на община Мизия, и/или комплексно разрешително, издадено по реда на глава седма, раздел ІІ от ЗООС, в случай на писмен отказ от всички Организации по оползотворяване на отпадъци от опаковки.
(2) В случаите на ал. 1, т. 2 договорите следва да осигуряват изпълнение на програма за управление на отпадъците от опаковки и отпадъчни материали от хартия и картон, пластмаса и стъкло, разработена съгласно разпоредбите на Закона за управление на отпадъците и настоящата наредба.

(3) Системата по ал. 1 следва да отговаря на следните изисквания:

1. да обхваща населението на територията на община Мизия, по данни на ГРАО към 1 януари на текущата година;
2. да бъде изградена чрез контейнери, като броя на съдовете и кратността на обслужването им обезпечава образуваното количество на отпадъците от опаковки и отпадъчните материали от хартия и картон, пластмаса, стъкло;

3. да съответства и да не възпрепятства функционирането на системата за събиране и извозване на битови отпадъци;

4. да обхваща административните, социалните и други сгради с обществено предназначение, заведенията за обществено хранене, търговските обекти и обектите за отдих, забавления и туризъм.

Чл.27. Лицата по чл. 26, ал. 1 се задължават:

(1) да предоставят информация на кмета на общината относно количеството на събраните от контейнерите за разделно събиране на отпадъци от опаковки и отпадъчните материали от хартия и картон, пластмаси и стъкло, отсортирано и предадено количество на краен преработвател в срок до 10-то число на месеца за предходния;

(2) да събират и транспортират разделно събраните отпадъци по начин, който не допуска тяхното смесване, което би довело до затрудняване на последващото им сортиране по материали преди предаване на краен преработвател;

(3) да притежават необходимия ресурс за осигуряване на ефективно действаща система за разделно събиране на отпадъци от хартия и картон, пластмаси, метали и стъкло;

(4) да разработят Програма за разделно събиране, рециклиране или оползотворяване на отпадъци от опаковки и отпадъчни материали от хартия и картон, пластмаси и стъкло, в съответствие с Програмата за управление на отпадъците на Община Мизия;

(5) да разполагат съдовете, съгласно изискванията на договорите от Наредбата и програмата за разделно събиране от предходната алинея;

(6) да осигуряват функционирането на системата за разделно събиране на отпадъците, като не възпрепятстват съществуващата система за събиране на битови отпадъци;

(7) да събират и транспортират разделно събраните отпадъци самостоятелно и/или да сключат договор с подизпълнители, притежаващи необходимите разрешения съгласно ЗУО;

(8) да осигуряват сортирането на разделно събраните отпадъци и предаването им за последващо рециклиране и оползотворяване;

(9) да предават негодните за оползотворяване или рециклиране отпадъци на местата за обезвреждане/оползотворяване, определени от Община Мизия;

(10) при събиране и извозване да не допускат смесване на отпадъци, събрани от контейнери с различно предназначение в едно транспортно средство;

(11) да спазват други условия, съгласно сключения договор.

Чл.28. (1) Кметът на Общината може да организира система за разделното събиране на други, различни от описаните в чл. 26 отпадъци от домакинствата, административните, социалните и обществените сгради, заведенията за обществено хранене, при условията на чл. 5 и в съответствие с чл. 20, ал. 4 от ЗУО.

(2) Информация по ал. 1 се оповестява на интернет страницата на Община Мизия и се актуализира своевременно от структурното звено по екология, при Община Мизия.

Чл.29. Лицата, при чиято дейност се образуват отпадъци от опаковки и отпадъчни материали от хартия и картон, метали, пластмаси и стъкло, както и лицата на които същите са предадени за събиране, транспортиране и подготовка преди оползотворяване отговарят за цялостното оползотворяване или обезвреждане на отпадъците.

Чл.30. Ползвателите на търговски обекти, производствени, стопански и административни сгради са длъжни да събират разделно отпадъци от опаковки и най-малко от отпадъчни материали от хартия и картон, метали, пластмаси и стъкло в свои специализирани съдове.

Чл.31. (1) Лицата по чл. 30 създават вътрешна организация с цел осигуряване на разделно събиране на отпадъците от опаковки и отпадъчни материали от хартия и картон, пластмаси, метали и стъкло на територията на съответния обект; 

(2) В случай, че на територията на един имот има повече от един ползвател, организацията за разделно събиране е:

1. обща за всички ползватели - при наличие на общи помещения, от които се събират отпадъците;

2. индивидуална за всеки ползвател - при отделни помещения, от които се събират отпадъците;

(3) В случаите на ал. 2, т. 1 с вътрешни правила се определя отговорно лице за разделното събиране на територията на общо ползвания имот. 

Чл.32. Лицата по чл. 30 предават разделно събраните отпадъци:

1. на организация по оползотворяване, която има изградена система за разделно събиране на отпадъци от опаковки на територията на община Мизия;

2. като използват контейнерите за разделно събиране на отпадъци от опаковки на територията на общината, когато количеството на отпадъците, генерирани от дейността не възпрепятства функционирането на общинската система за разделно събиране на отпадъците по чл. 26, ал. 1.

3. на лица, притежаващи разрешение, комплексно разрешително или регистрационен документ по чл. 35 от ЗУО;

4. на организация по оползотворяване на опаковки.

Чл.33. (1) В случаите на чл. 32, т. 3 и т. 4 лицата по чл. 30 в срок до 31 януари на текущата година уведомяват писмено община Мизия – структурното звено по екология и управление на отпадъците за:

1. сключен договор или споразумение за предаване на разделно събрани отпадъци, вкл. дата на сключване и срок на договора, документа на лицето по чл. 35 от ЗУО, което извършва транспортирането и/или третирането на отпадъците; начина на извършване на разделното събиране в обекта;

2. лицето отговорно за предоставяне на информация за отпадъците;

3. наименование на ползвателя/ползвателите на обекта.

(2) В случаите на чл. 32, т. 1 Организацията по оползотворяване уведомява Кмета на община Мизия за сключен договор или споразумение с лица по чл. 29 в срок до 31 януари на текущата година.

(3) В случаите на чл. 32, т. 2:

1. лицата разработват писмен вътрешен ред за разделно събиране на отпадъците, вкл. отговорните лица;

2. осведомяват се за графика за обслужване на съдовете за разделно събиране чрез интернет страницата на Община Мизия и изхвърлят отпадъците си в цветните контейнери в деня, непосредствено преди вдигане на съдовете;

3. спазват указанията за изхвърляне на различните видове отпадъци посочени на съдовете за разделно събиране, както и да привеждат отпадъците във възможно най-малък обем, почистват отпадъците от хранителни и/или други остатъци или примеси и не смесват рециклируемите отпадъци със смесените битови отпадъци.

(4) Лицата са длъжни да съхраняват на територията на обекта документи (договори, кантарни бележки и др.), които удостоверяват предаването на разделно събраните отпадъци и ги представят на контролните органи при поискване.

Чл.34. Притежателите на отпадъци от опаковки, обозначени с маркировка за разделно събиране и други отпадъчни материали от хартия и картон, пластмаси, стъкло и метали, са длъжни да ги предават и/или изхвърлят на определените за целта места на територията на Община Мизия.

Чл.35. Получената информация в структурното звено по екология се обработва и обобщава.

Чл.36. Структурното звено по екология извършва проверки по изпълнение изискванията за разделното събиране. 

Чл.37. (1) Забранява се:

1. смесването на събраните отпадъци от опаковки и други отпадъчни материали от хартия и картон, пластмаси, стъкло и метали с други материали или отпадъци по начин, затрудняващ последващото им рециклиране или оползотворяване;

2. депонирането, изгарянето без оползотворяване на енергията и/или обезвреждането по какъвто и да е друг начин на отпадъци от опаковки и отпадъчни материали от хартия и картон, пластмаса, стъкло и метали, които могат да бъдат рециклирани и/или оползотворени по друг начин на територията на страната;

3. изхвърлянето на отпадъци от опаковки, обозначени с маркировка за разделно събиране и други отпадъчни материали от хартия и картон, пластмаси, стъкло и метали в контейнерите за смесен битов отпадък, когато на територията на общината има изградена система за разделно събиране;

4. поставянето на отпадъци от опаковки извън съдовете за разделно събиране, дори когато те са обемни;

5. изваждането на отпадъци от съдовете за разделно събиране на отпадъци;

6. изхвърлянето на материали, които могат да предизвикат запалване на отпадъците в съдовете за разделно събиране;

7. лепенето на рекламни и/или други материали върху съдовете за разделно събиране;

8. натрупването на отпадъци от хартия и картон, пластмаси, стъкло и метали на площадки, за които няма издадено разрешение по чл. 35 от ЗУО.

(3) Притежателите на отпадъци от опаковки и отпадъчни материали от хартия и картон, пластмаси, метал и стъкло се задължават:

1. да затварят капаците на съдовете за разделно събиране на отпадъци при използване на системата от цветни контейнери; 

2. да опазват съдовете за разделно събиране и да не ги местят от определените места, на които са разположени.

3. да спазват изискванията на настоящата наредба.

РАЗДЕЛ VІІІ
МАСОВО РАЗПРОСТРАНЕНИ ОТПАДЪЦИ 

ИУЕЕО

Чл. 38. (1) Кметът на Общината отговаря за разделното събиране на ИУЕЕО като организира изпълнението на задължението си за участие в системите за разделно събиране на ИУЕЕО, като сключва договори с:

1. организации по оползотворяване на ИУЕЕО, и/или

2. лица, които изпълняват задълженията си индивидуално, и/или

3. други лица, притежаващи документ по чл. 35 от ЗУО, за извършване на дейности по събиране, транспортиране, рециклиране и/или оползотворяване на отпадъци на територията на общината.

(2) Договорите трябва да съдържат най - малко следните условия:

1. изисквания към системата за разделно събиране на ИУЕЕО от домакинствата, в т. ч. обслужваното население, вид, брой и разположение на съдовете и площадките за разделно събиране на ИУЕЕО, честота на обслужване, и/или за създаване на мобилни групи за събиране на ИУЕЕО по подаден сигнал на телефон, публикуван на интернет страницата на Община Мизия;

2. Задълженията за контрол по спазване на изискванията за разделно събиране на територията на общината;

3. Задълженията и начина за предоставяне на информация на гражданите на съответната община по прилагане на системата за разделно събиране, провеждане на образователни и информационни кампании и работа с обществеността;

4. Задължение на лицата по чл.38, ал. 1 за предоставяне на Кмета на Общината най-малко веднъж годишно на информация за събраното количество ИУЕЕО на територията на общината.

Чл.39. (1) За събиране на ИУЕЕО от бита Кметът на Общината изготвя и утвърждава съвместно с лицата по чл. 38 от наредбата график, който следва да съдържа най - малко две дати годишно. Графикът се обявява чрез местните средства за масово осведомяване и по друг подходящ начин.

(2) Актуална информация се публикува на интернет страницата на Община Мизия.

Чл. 40. Лицата, които извършват продажба на ЕЕО на крайните потребители, са длъжни да поставят на видно място в търговските обекти табели, съдържащи информация за възможностите и начина за обратно приемане в търговския обект на ИУЕЕО, образувано в бита и/ или други налични места за предаване на ИУЕЕО.

Чл.41. Притежателите на ИУЕЕО могат да:

(1) върнат безплатно ИУЕЕО в търговските обекти, които извършват продажба на ЕЕО, при покупката на ново ЕЕО от сходен вид и изпълняващо същите функции;
(2) върнат безплатно много малко по размер ИУЕЕО (при което нито един външен размер не надвишава 25 cm) в търговските обекти или на входа на обектите, които извършват продажба на ЕЕО, с търговска площ, по-голяма или равна на 400 m2, без да закупуват ЕЕО от подобен вид;

(3) предадат ИУЕЕО, по заявка, съгласно утвърдения график за събиране на ИУЕЕО, когато има сключен договор по чл. 38, ал. 1 от Наредбата.  

Чл.42. Забранява се:

 1. чупенето на излезли от употреба газоразрядни лампи и електроннолъчеви тръби и с цел предотвратяване на случайното им счупване се предприемат съответните мерки;

2. депонирането на ИУЕЕО, в т.ч. на разделно събраното ИУЕЕО, както и на отпадъците, получени след предварително третиране на ИУЕЕО, които подлежат на рециклиране и/или оползотворяване;
3. нерегламентираното изхвърляне на ИУЕЕО;

4. изхвърлянето на излязло от употреба електрическо и електронно оборудване, обозначено с маркировка за разделно събиране в съдовете за битови отпадъци.

РАЗДЕЛ ІХ
МАСОВО РАЗПРОСТРАНЕНИ ОТПАДЪЦИ 

НУБА (НЕГОДНИ ЗА УПОТРЕБА БАТЕРИИ И АКУМУЛАТОРИ)
Чл.43. Кметът на Община Мизия организира дейностите по разделно събиране на портативни и автомобилни НУБА, съгласно разпоредбите на Наредба за батерии и акумулатори и за негодни за употреба батерии и акумулатори.

Чл.44. (1) За изпълнение на задължението по чл. 43 кметът сключва договори с:

1. организации по оползотворяване на НУБА, притежаващи разрешение, издадено по реда на глава пета, раздел III от ЗУО, и/или

2. други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, рециклиране и/или оползотворяване на НУБА на територията на съответната община и/или комплексно разрешително, издадено по реда на глава седма, раздел II от ЗООС.

(2) Договорите трябва да съдържат най- малко следните условия:

1. изисквания към системата за разделно събиране на НУБА от домакинствата, в т. ч. обслужваното население, вид, брой и разположение на съдовете и площадките за разделно събиране на отпадъците, честота на обслужване;

2. задълженията за контрол по спазване на изискванията за разделно събиране на територията на общината;

3. задълженията и начина за предоставяне на информация на гражданите на съответната община по прилагане на системата за разделно събиране, провеждане на образователни и информационни кампании и работа с обществеността;

4. задължение на лицата по чл. 44 (1) за предоставяне на Кмета на Общината най-малко веднъж годишно на информация за събраното количество НУБА на територията на общината.

(3) На интернет страницата на Община Мизия се публикува актуална информация относно системата по предходните алинеи.

Чл.45. Лицата, които извършват продажба на портативни и/или автомобилни батерии и акумулатори на крайни потребители са длъжни да предвидят достъпни места за поставяне на съдове за събиране и да приемат обратно негодните за употреба батерии и акумулатори от 
същия вид. Системите за разделно събиране на НУБА не трябва да възпрепятстват функционирането на съществуващите системи за събиране на битови отпадъци и за разделно събиране на други масово разпространени отпадъци.

Чл.46. Забранява се:

1. изхвърлянето на НУБА в съдовете за битови отпадъци;

2. нерегламентираното изхвърляне и/или изливане на електролит от НУБА;

3. депонирането и/или изгарянето на портативни НУБА, съдържащи живак, кадмий или олово;

4. депонирането и/или изгарянето на автомобилни и индустриални НУБА, както и на части или материали от тях, които могат да бъдат рециклирани и/или оползотворени по друг начин.

РАЗДЕЛ Х
МАСОВО РАЗПРОСТРАНЕНИ ОТПАДЪЦИ

ОТРАБОТЕНИ МАСЛА

Чл. 47. (1) Кметът на Община Мизия:

1. определя местата за смяна на отработени моторни масла на територията на община Мизия, като не възпрепятства дейността на лицата, сключили договор с организация за оползотворяване, както и лицата, които изпълняват задълженията си индивидуално;

2. съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане.

(2) Кметът на Общината информира гражданите на територията на община Мизия за местата по т. 1 на предходната алинея, както и за условията за приемане на отработените масла.

Чл. 48. Кметът извършва дейностите по ал. 1 на чл. 47 в следните случаи:
(1) по т. 1 - когато местата за смяна на отработени моторни масла са разположени върху общински имот, и

(2) по т. 2 - когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане с: 

1. организации по оползотворяване на отработени масла;

2. лица, които пускат на пазара масла и изпълняват задълженията си индивидуално;

3. други лица, притежаващи разрешение или регистрационен документ, издаден по реда на глава пета, раздели I и II от ЗУО, за извършване на дейности по събиране, транспортиране, регенериране и/или оползотворяване на отработени масла, и/или комплексно разрешително по реда на глава седма, раздел II от ЗООС.

Чл.49.  Забранява се:

1. Изоставянето, изхвърлянето или друга форма на нерегламентирано обезвреждане на отработени моторни масла; 

2. Изхвърлянето на отработени масла в повърхностните и подземните води, в канализационните системи;

3. Съхраняване на отработени масла и отпадъчни нефтопродукти по начин, който води до замърсяване на почвата;

4. Нерегламентираното изхвърляне на отпадъците, образувани от извършването на дейоности по третиране и транспоритране на отработени масла;

5. Изхвърлянето на отработени масла в съдове за събиране на битови отпадъци;

6. Депонирането на отработени масла и отпадъчни нефтопродукти;

7. Нерегламентираното третиране и транспортиране на отработени масла;

8. Третирането, включително изгарянето на отработени масла и отпадъчни нефтопродукти, по начин, водещ до превишаване на установените норми за допустими емисии на вредни вещества в атмосферния въздух и/или в инсталации, неотговарящи на изискванията на Закона за управление на отпадъците (ЗУО) и на наредбата по чл. 43, ал. 1 ЗУО; 
9. Предаването на отработени масла и отпадъчни нефтопродукти на лица, които не притежават документ по чл. 35 от ЗУО;

10. Смесването на отработени масла и отпадъчни нефтопродукти с други отпадъци, както и смесването на отработени масла с различни характеристики, което ще възпрепятства тяхното оползотворяване, освен в случаите, когато това е технически неизпълнимо и икономически неприложимо;

11. Смесването на отработени масла и отпадъчни нефтопродукти с горива, охлаждащи течности, спирачна течност, разтворители и други вещества и материали;

12. Извършването на смяна на отработени масла на места, които не са оборудвани за целта, и в съдове, неотговарящи на нормативните изисквания.
 

РАЗДЕЛ ХІ

МАСОВО РАЗПРОСТРАНЕНИ ОТПАДЪЦИ
ИЗЛЕЗЛИ ОТ УПОТРЕБА ГУМИ (ИУГ)
Чл. 50. (1) Кметът на Община Мизия:
1. определя местата за събиране на ИУГ на територията на общината, без да възпрепятства дейността на лицата, сключили договор с организация по оползотворяване, и/или на лицата, изпълняващи задълженията си индивидуално, и информира обществеността за местоположението им и условията за приемане на ИУГ;

2. съдейства за извършването на дейностите по събиране и съхраняване на ИУГ и предаването им за оползотворяване и/или обезвреждане.

(2) Кметът на общината извършва дейностите по ал. 1 в следните случаи:

1. по т. 1 - когато местата за смяна на ИУГ са разположени върху общински имот, и

2. по т. 2 - когато има сключен договор за финансиране на дейностите по събиране и съхраняване на ИУГ и предаването им на инсталации за оползотворяване и/или обезвреждане с: 

а)  организация по оползотворяване на ИУГ

б) лицата, които пускат на пазара гуми, които изпълняват задълженията си по наредбата индивидуално.

(3) За извършване на дейности по ал. 1, т. 2 кметът на общината сключва договор с лица, които притежават съответният документ по чл. 35 от ЗУО за извършване на дейности по събиране, съхраняване, транспортиране, оползотворяване или обезвреждане на ИУГ.

(4) Всички лица, които извършват смяна на ИУГ на територията на община Мизия се задължават на всеки шест месеца да подават информация за количеството им в структурно звено по екология при община Мизия. 

(5) Дейностите по оползотворяване или обезвреждане трябва да се изпълняват по начин, по който да се предотвратява възможно вредно въздействие върху човешкото здраве и околната среда.

Чл. 51. Забранява се:

1. изоставянето, нерегламентираното изхвърляне или друга форма на неконтролирано обезвреждане на ИУГ;

2. изгарянето на ИУГ с изключение на случаите, в които лицата, притежават съответното разрешение по чл. 35 от Закона за управление на отпадъците (ЗУО);

3.  депонирането на цели и нарязани ИУГ с изключение на велосипедни гуми;

4.  предаването на ИУГ за третиране и транспортиране на лица, които не притежават документ по чл. 35 от ЗУО.
РАЗДЕЛ ХІІ

МАСОВО РАЗПРОСТРАНЕНИ ОТПАДЪЦИ
ИЗЛЕЗЛИ ОТ УПОТРЕБА МПС (ИУМПС)
Чл. 52. (1) Кметът на Общината:

1. определя местата за изграждане на общинските площадки (при население над 10 000 бр. жители) за събиране и съхраняване на ИУМПС на територията на общината в съответствие с общинската Програма за управление на отпадъците;

2. организира дейностите по събирането на ИУМПС, и предаването им в центровете за разкомплектоване, за което уведомява звеното “Пътна полиция” при областна дирекция на Министерството на вътрешните работи по месторегистрация на МПС.

(2) Кметът на Общината извършва дейностите по ал. 1, като сключва договор със:

1. организация по оползотворяване на ИУМПС;

2. лица, които изпълняват задълженията си индивидуално.

(3) Договорите по ал. 2 съдържат най - малко:

1.  изисквания към системата за събиране на ИУМПС на територията на съответната община;

2.  задълженията за контрол по спазване на изискванията за събиране на ИУМПС на територията на съответната община;

3. задълженията за предоставяне на информация на гражданите на съответната община по прилагане на системата за събиране на ИУМПС, провеждане на образователни и информационни кампании и работа с обществеността;

(4) За площадките по ал. 1, т. 1 се отрежда достатъчно площ, като се отчита броят на ИУМПС на територията на общината за 1 година.

Чл. 53. Собствениците на ИУМПС:

1. са длъжни да ги предават на площадки за събиране и съхраняване или в центрове за разкомплектоване;

2. с прекратена регистрация на основание на изплатена пълна щета, съгласно чл. 18, ал. 2 от Наредба № I-45 от 2000 г. за регистрацията, отчета, пускането в движение и спирането от движение на моторните превозни средства и на ремаркетата, теглени от тях (ДВ, бр. 31 от 2000 г.), наричана по-нататък "Наредба № I-45 от 2000 г.", са длъжни да ги предават на площадки за събиране и временно съхраняване или в центрове за разкомплектоване.

3. собствениците на излезли от употреба МПС подават декларация по образец в съответното кметство, удостоверяваща желанието на собственика на МПС да го предаде на площадка за съхраняване или център за разкомплектоване, като не заплащат такси и разноски за транспортирането им.

4. могат да ги съхраняват на поземлени имоти - тяхна собственост или на съсобствени имоти до предаването им на местата по т. 1. и или самостоятелно да ги предадат на лице притежаващо разрешителен документ от съответната РИОСВ-ВРАЦА.
Чл. 54. (1) Операторът на центъра за разкомплектоване и/или операторът на площадка за събиране и съхраняване издава за всяко прието ИУМПС удостоверение за разкомплектоването му по чл. 19, ал. 1 от Наредба за излезлите от употреба моторни превозни средства.

(2) Удостоверението по ал. 1 служи като доказателство съгласно чл. 18 ал. 2 от Наредба № I-45 от 2000 г. за регистрацията и отчета на МПС и ремаркетата, теглени от тях (ДВ, бр. 31 от 2000 г.).

(3) Собственикът на излязлото от употреба МПС представя пред органите на сектор “КАТ - Пътна полиция” копие на удостоверението по ал. 1 като неразделна част от документите за прекратяване на регистрация съгласно чл. 18, ал. 2 от Наредба № I-45 от 2000 г.

(4) Собственикът на излязлото от употреба МПС не дължи такси за издаването на удостоверението по ал. 1.

Чл.55. (1) Кметът на Община Мизия назначава комисия, съгласувано с районните полицейски управления за установяване на ИУМПС (излезли от употреба моторни превозни средства) и на техните собственици в състав:

1. Служител от Общината;

2. Инспектор от районното управление на полицията;

3.Служител от Организацията за оползотворяване на ИУМПС, с която Общината има подписан договор и/или неин подизпълнител;

(2) Предписанието към собствениците за преместване на ИУМПС, паркирани по тротоарите, улиците, площадките, откритите обществени паркинги, зелените площи или други терени държавна или общинска собственост, се залепва на видно място на моторното превозно средство и представлява стикер.

(3) За извършените предписания по ал. 2 се съставя констативен протокол за техническото състояние на излязло от употреба моторно превозно средство в 3 (три) екземпляра съгласно образец, Приложение №4 към Наредбата, който се подписва от членовете на комисията. При поискване екземпляр от протокола се предоставя на собственика на ИУМПС или на упълномощено от него лице.

(4) Изискването за връчване на предписанието за преместване на превозното средство в тримесечен срок се счита изпълнено с поставяне на стикера. Срокът за преместване започва да тече от деня, следващ посочената на стикера дата на поставяне и изтича в 24:00 часа на последния ден от тримесечния срок. 

(5) В случай че собственикът е известен и същият не изпълни предписанието за преместване по ал. 2, комисията по ал. 1 съставя акт за установяване на административно нарушение.

(6) Преместването на ИУМПС на друго място общинска или държавна собственост, не спира изпълнението на предписанието по ал. 2;

Чл.56. За неизпълнение на предписанието по ал. 2 на предходния член, комисията съставя протокол за преместване и ИУМПС се транспортира до площадка за събиране и съхраняване от Организацията по оползотворяване на ИУМПС, с която Общината има сключен договор и/или неин подизпълнител.

Чл.57. (1) При приемането на ИУМПС в площадка за събиране и съхраняване, фирмата, която го стопанисва извършва отбелязване върху протокола за техническо състояние на автомобила и прави вписване в “Отчетна книга” по реда на Наредбата по чл. 48, ал. 1 от ЗУО. 

(2) Организацията по оползотворяване на ИУМПС, с която Общината има подписан договор и/или неин подизпълнител незабавно уведомява сектор “Пътна полиция” и ОД на МВР за репатрираните и предадени за съхраняване ИУМПС, като представи описанието на автомобила и адреса на последното му паркиране.

(3) ИУМПС се съхраняват в площадка за съхраняване. Те се предават за разкомплектоване в център не по-рано от 14 дни от датата на приемането им. Ликвидацията и разкомплектоването се извършват съобразно чл. 143 от Закона за движението по пътищата.

(4) В срока по предходната алинея, собственикът има право да поиска връщане на автомобила. Освобождаването на автомобила се извършва след като собственикът заплати разходите по принудителното преместване и съхранението.

(5) В случаите, в които собственик не потърси автомобила си, то ИУМПС се предава за разкомплектоване.
Чл.58. Забранява се:

(1) предаването или изхвърлянето на отпадъци от МПС по начини, различни от предвидените в наредбата за излезлите от употреба моторни превозни средства;

(2) предаването на ИУМПС на лица, които не притежават разрешение, издадено по реда на чл. 67 от ЗУО, или комплексно разрешително издадено по реда на глава седма, раздел II от Закона за опазване на околната среда;

(3) съхраняването на ИУМПС на имоти общинска собственост.

РАЗДЕЛ ХІІІ

ПРИЕМАНЕ И ПРЕДАВАНЕ НА ОТПАДЪЦИ ОТ

ЧЕРНИ И ЦВЕТНИ МЕТАЛИ (ОЧЦМ)
Чл.59. (1) Дейностите по приемане, съхранение и третиране на отпадъци от черни и цветни метали се извършват от лица, притежаващи документ по чл. 35 от Закона за управление на отпадъците (ЗУО).

(2) Площадката, на които се извършват дейностите по ал. 1, както и самите дейности, трябва да отговарят на изискванията и разпоредбите на ЗУО и подзаконовите нормативни актове по прилагането му.

(3) Предаването и приемането на отпадъци от черни и цветни метали (ОЧЦМ), които нямат битов характер, включително тези, които представляват кабели и електропроводници от всякакъв вид и размер, елементи на електронната съобщителна инфраструктура, елементи и части от подвижния железопътен състав, железния път, включително осигурителните, сигнализационните и съобщителните съоръжения и всякакви инсталации към тях, всякакви елементи и части от пътната инфраструктура като пътни знаци, мантинели, метални капаци от шахти, части от уличното осветление или воднонапоителни системи и съоръжения, както и на металосъдържащи паметници или части или елементи от тях, се извършва само при наличие на сертификат за произход, издаден от лицата, при чиято дейност се образуват, и въз основа на сключен писмен договор.

(4) Физическите лица могат да предават ОЧЦМ само с битов характер при наличие на декларация за произход.

(5) Предаването на отпадъци в случаите по ал. 4 се извършва на площадка за събиране на разделно събрани отпадъци от домакинствата и в съответствие с разпоредбите на ЗУО.

(6) Сертификатът и деклaрацията за произход на ОЧЦМ се попълват по образец, утвърден от министъра на околната среда и водите.

(7) Отпадъците по ал. 3 се съхраняват и подготвят за оползотворяване отделно от останалите ОЧЦМ.

(8) Информация по ал. 5 се оповестява на интернет страницата на община Мизия и се актуализира при всяка промяна от структурното звено по екология и управление на отпадъците.

РАЗДЕЛ ХІV 
АДМИНИСТРАТИВНИ НАРУШЕНИЯ, КОНТРОЛ И АДМИНИСТРАТИВНО-НАКАЗАТЕЛНИ РАЗПОРЕДБИ

І. АДМИНИСТРАТИВНИ НАРУШЕНИЯ

Чл.60. На територията на община Мизия е забранено:

1.Р разтоварване и складиране на всякакъв вид отпадъци извън определените за това места;

2. Изгарянето на гуми, отработени масла и отпадъчни нефтопродукти, селскостопански и други отпадъци, освен в случаите, когато изгарянето се извършва в специализирани съоръжения, за експлоатацията на които са издадени съответните разрешения.

3. Заемането на тротоарите и уличните платна с амбалаж и/или стоки,  извън необходимото технологично време за извършване на товаро-разтоварни работи.

4. Миенето, гресирането и ремонтирането на моторни превозни средства на улиците, тротоарите, паркингите, площадите, зелените площи, междублоковите пространства, местата за отдих и край поречия и водоеми. 

5. Ползването на уличните, тротоарни и зелени площи за складиране на строителни материали, разтвори, дърва и въглища.

6. Замърсяването на местата за обществено ползване с животински фекалии. След дефекация собственикът на животното е длъжен да почисти замърсеното място.

7. Излизането на транспортните средства на уличните платна с непочистена от кал ходова част.

8. Изваждането на отпадъци от съдовете за БО или за отпадъци от опаковки, освен  на   лицата, на които е възложено тяхното обслужване.

9. Изхвърлянето на рециклируеми отпадъци от опаковки извън специализираните съдове за разделно събиране.

10. Изхвърлянето  на пепел и сгурия в съдовете за БО и за разделно събиране на отпадъци от опаковки или в други съдове предназначени за разделно събиране на специфични потоци отпадъци.
11. Изхвърлянето на ИУЕЕО и НУБА в съдовете за БО и за разделно събиране на ООп или други съдове предназначени за разделно събиране на специфични потоци отпадъци,  както и смесването им с други отпадъци.

12. Разместването и повреждането на съдовете за битови отпадъци и за разделно събиране на отпадъци от опаковки или други съдове предназначени за разделно събиране на специфични потоци отпадъци, а също и запалването на отпадъците в тях.

13. Разполагането (изоставянето) на ИУМПС в имоти, които са общинска и държавна собственост.

14. Почистването на тротоарите и прилежащите части на сградите с миещи препарати, когато има опасност за намиращите се в близост дървета, храсти или тревни площи.

15. Изливането в канализацията, повърхностни и подземни води на течни опасни вещества и отпадъци, моторни масла и други нефтопродукти.

16. Изтупването и изтърсването на килими, черги, покривки за маса и други вещи от балконите и прозорците на сградите, както и изхвърлянето на загасени или димящи угарки и цигарена пепел.

17. Нерегламентираното изхвърляне, изгаряне, както и всяка друга форма на нерегламентирано третиране на СО, в това число изхвърлянето им в контейнерите за събиране на битови и масово разпространени отпадъци.
ІІ. КОНТРОЛ

Чл.61. (1) Контролът върху изпълнението на настоящата наредба се упражнява от кмета на община Мизия, кметовете на кметствата, кметските наместници в общината и други изрично упълномощени за това длъжностни лица. 
(2) Органите по ал. 1 контролират изпълнението на всички изисквания и задължения, произтичащи от тази наредба от лицата, извършващи дейности по поддържане и опазване на чистотата и третиране на битови, строителни и масово разпространени отпадъци, както и от лицата, при чиято дейност се образуват отпадъци. в т.ч.:

1. поддържането и опазването на чистотата на територията на община Мизия;

2. образуване, събиране и изхвърляне, включително разделното, съхраняване, транспортиране на битови, строителни отпадъци и масово разпространени отпадъци;

3. екологосъобразното обезвреждане на битови, строителни отпадъци и масово разпространени отпадъци;

4. спазване на условията и реда за извършване на търговската дейност с отпадъци от черни и цветни метали;

5. разделното събиране на отпадъци от опаковки от търговски обекти, заведения за обществено хранене, обекти за отдих и забавления, хотели и други места за настаняване и съпътстващи производството занаятчийски дейности;

6. не смесването на разделно събраните  отпадъци с други материали или отпадъци по начин, затрудняващ тяхното последващо рециклиране или оползотворяване;

7. дейностите по събиране на ИУМПС;

8. спазването на други изисквания, определени с настоящата наредба.

Чл.62. (1) Контролните органи по чл. 61, ал.1 от Наредбата  извършват проверки по документи, на място, както и по предложения и сигнали на гражданите.

(2) Физическите и юридическите лица са длъжни да осигуряват достъп и да оказват съдействие на контролните органи за всички обекти и територии до местата за събиране и съхранение на отпадъци, съоръженията за транспортиране, преработване и/или обезвреждане на отпадъци и документацията, свързана с тяхната работа, като при извършване на проверка контролните органи са задължени да се легитимират.

(3) При констатиране на административни нарушения по тази наредба контролните органи имат право:

1. да съставят констативни протоколи и да дават предписания със срокове и отговорници за отстраняването им; 

2. да съставят актове за установяване на административни нарушения;

3. при явно маловажни случаи на нарушения по тази наредба, контролните органи налагат на място наказания - глоба в размер от 10-50 лв./5,11-25,56 € срещу квитанция /фиш/. Ако нарушителят оспори нарушението или откаже да заплати глобата, му се съставя акт по реда на ЗАНН; 

4. на достъп до всички обекти и територии, в които се извършва контролираната дейност;

5. да изискват представянето на документите от лицата, генериращи и/или извършващи дейности с отпадъци, които съгласно нормативните изисквания следва да се намират на мястото на проверката; 

6. да изискват писмени и устни обяснения от всеки, който работи за проверяваното лице;

7. да  привличат експерти  в съответната област,  когато проверката изисква специални познания.

(4) Контролните органи са длъжни да санкционират и/или съставят актове на нарушителите за всяко, установено от тях нарушение в предоставените им с тази наредба правомощия.

Чл.63. (1) За неуредените в този раздел въпроси се прилага раздел ІІ от глава VІ на Закона за управление на отпадъците.

(2) Установяването на нарушенията, издаването, обжалването, както и изпълнението на наказателните постановления се извършват по реда на Закона за административните нарушения и наказания.

РАЗДЕЛ ХV
АДМИНИСТРАТИВНО - НАКАЗАТЕЛНИ РАЗПОРЕДБИ

Чл.64. (1) Наказва се с глоба от 150 до 500 лв. /76,69 до 255,64€/ физическо лице и от 700 до 2000 лв. /357,90 до 1022,58€/ юридическо лице или едноличен търговец, което:

1. изхвърля битови или строителни отпадъци на неразрешени за целта места;

2. предава отпадъци на лица, които не притежават разрешение, комплексно разрешително или регистрационен документ по чл. 35 в случаите, когато такива се изискват;

3. не предаде излязло от употреба моторно превозно средство на площадки за съхраняване или в центрове за разкомплектоване;

4. изхвърля масово разпространени отпадъци, обозначени с маркировка за разделно събиране, в контейнери или кофи за битови отпадъци, поставени в имоти - публична държавна или общинска собственост, или ги смесва с други материали или отпадъци по начин, затрудняващ тяхното последващо рециклиране или оползотворяване, когато в конкретното населено място е създадена система за разделно събиране на съответните масово разпространени отпадъци;

5. изхвърля битови отпадъци в съдове за разделно събиране;

6. неподдържа чистотата на зелените площи в междублоковите пространства на сградите и прилежащите територии на частните имоти;

7. непочиства от сняг, лед и висулки на тротоарните площи пред жилищните сгради и имоти;
8. замърсява уличните платна, тротоарите и зелените площи със строителни разтвори, материали и други отпадъци;
9. поврежда съдовете за битови отпадъци или оставя капаците им отворени след изхвърляне на отпадъци в тях;
10. предава отпадъци от черни и цветни метали (ОЧЦМ) с битов характер без декларация за произход по чл. 39, ал. 2 от ЗУО, откаже да попълни такава или е попълва неверни данни в декларацията;

11. предава ОЧЦМ с битов характер на лице без разрешение или комплексно разрешително по чл. 35, ал. 1 от ЗУО; 

12. извършва дейности с ОЧЦМ без регистрация по Търговския закон или без разрешение, ако деянието не съставлява престъпление.

(2) Конкретният размер на глобата за всяко отделно нарушение се определя от контролния орган съобразно тежестта на нарушението, степента на вината на нарушителя и неговото имотно състояние.
Чл.65. Ако нарушителят откаже да заплати наложената глоба по квитанция - за нарушението се съставя акт, а въз основа на съставените актове, кметът на община Мизия издава наказателни постановления.

Чл.66. Образуването на административно-наказателни постановления за нарушения, съставянето на актове, издаването, връчването и обжалването на наказателните постановления, определянето на обезщетенията за причинените от нарушителите вреди, както и изпълнението на влезлите в сила наказателни постановления, става по реда и в сроковете на ЗАНН.

Чл.67. (1) Административно - наказателно отговорни са и непълнолетните лица, навършили шестнадесетгодишна възраст, когато са били в състояние да разбират същността и значението на извършеното и да ръководят постъпките си. 
(2) За нарушения, извършени от малолетни лица, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, когато съзнателно са допуснали извършването им или са били в състояние да предотвратят  нарушението, но не са го сторили. 

(3) За нарушения, извършени при осъществяване на дейности на предприятия, учреждения, заведения, организации и търговски дружества, административно-наказателна отговорност носят работниците или служителите, които са ги извършили, както и ръководителите, които са наредили или допуснали нарушенията да бъдат извършени. 

ДОПЪЛНИТЕЛНИ РАЗПОРЕДБИ

       § 1. По смисъла на тази наредба:
1. "Автомобилна батерия или акумулатор" е батерия или акумулатор, използвани за запалване на моторни превозни средства и светлини на моторни превозни средства.

2. "Батерия или акумулатор" е всеки източник на електрическа енергия, генерирана чрез директно преобразуване на химическа енергия и състояща се от една или повече първични клетки (непрезаредими) или от една или повече вторични клетки (презаредими).

3. "Биоотпадъци" са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително-вкусовата промишленост.

4. "Биоразградими отпадъци" са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.

5. "Битови отпадъци" са "отпадъци от домакинствата" и "подобни на отпадъците от домакинствата".

6. "Депониране на отпадъци" е метод, при който не се предвижда последващо третиране на отпадъците и представлява складиране на отпадъци за срок, по-дълъг от три години - за отпадъци, предназначени за оползотворяване, и една година - за отпадъци, предназначени за обезвреждане, по начин, който не представлява опасност за човешкото здраве и околната среда.

7. "Електрическо и електронно оборудване" са уреди, които зависят от електрически ток или електромагнитно поле, за да работят правилно, както и уреди за генериране, трансфер и 
измерване на такъв ток и полета, и предназначени за работа с напрежение, непревишаващо 1000 волта за променлив ток и 1500 волта за постоянен ток.

8. "Излязло от употреба електрическо и електронно оборудване" е електрическо и електронно оборудване, което е отпадък по смисъла на § 1, т. 17 от допълнителните разпоредби на ЗУО, включително всички компоненти, части и консумативи, които са част от ЕЕО в момента, в който притежателят му се освобождава от него.

9. "Излезли от употреба гуми" са всякакъв вид гуми, които отговарят на определението за "отпадък" по смисъла на § 1, т. 17 от допълнителните разпоредби на ЗУО
10. "Излязло от употреба моторно превозно средство" е отпадък по смисъла на § 1, т. 17 от допълнителните разпоредби (ДР) на ЗУО, в т.ч.:
а) моторно превозно средство с прекратена регистрация, за което има изрично писмено уведомление от лицензиран застраховател, съгласно чл. 18а, ал. 2, т. 1 от Наредба № I-45 от 2000 г.; 

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) изоставено регистрирано МПС.

11. "Изоставено регистрирано МПС" по смисъла на § 6, т. 45 от ДР на ЗДП - ИУМПС, което се намира върху имот - държавна или общинска собственост, изоставено е от собственика си и той не се яви пред компетентните органи в тримесечен срок от уведомяването му по надлежния ред.

12. "Масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление.

13. "Обезвреждане" е всяка дейност, която не е оползотворяване, дори когато дейността има като вторична последица възстановяването на вещества или енергия. 

14. "Опаковка" са всички продукти, направени от материал от всякакво естество, използвани, за да се поставят в тях, съхраняват, пренасят, доставят и представят стоки - от сурови материали до обработени стоки - от производителя до ползвателя или потребителя. Артикули, които "не се връщат" и се използват за същите цели, също се считат за опаковки.

15. "Опасни отпадъци" са отпадъците, които притежават едно или повече опасни свойства, посочени в приложение № 3 от ЗУО.

16. "Организация по оползотворяване" е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на масово разпространени отпадъци.

17. "Отпадъчни нефтопродукти" са всички течни, полутечни или твърди отпадъци на нефтена основа или техни смеси:

а) които се отделят при съхраняването на нефт и течни горива;

б) отпадъци от почистване на транспортни резервоари и резервоари за съхраняване на нефт и течни горива;

в) отпадъци от маслено-водна сепарация;

г) отпадъци от течни горива;

д) отпадъци от преработка на нефт;

е) утайки и емулсии, получени от различни производства;

ж) нефтосъдържащи отпадъци - резултат от нормалната експлоатация на кораби.
18. "Отпадъци от опаковки" са всякакъв вид опаковки или опаковъчни материали, които попадат в обхвата на определението за "отпадък" по смисъла на § 1, т. 17 от ДР на ЗУО, с изключение на остатъците, получени от производствени процеси.

19. "Отпадъци от черни и цветни метали с битов характер" са отпадъци от черни и цветни метали (ОЧЦМ), получени в резултат на жизнената дейност на хората по домовете, в 
административни, социални и обществени сгради. Към тях се приравняват и отпадъците от черни и цветни метали, получени от търговски обекти, занаятчийски дейности, обекти за отдих и забавления.

20. "Отработени масла" са всички смазочни или индустриални масла на минерална или синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични масла.

21. "Повторно нарушение" е нарушение, което е извършено в едногодишен срок от влизането в сила на наказателното постановление, с което нарушителят е наказан за нарушение от същия вид.

22. "Причинител на отпадъци" е физическо или юридическо лице, при чиято дейност се образуват отпадъци (първичен причинител на отпадъците), или всеки, който осъществява предварителна обработка, смесване или други дейности, водещи до промяна на свойствата или състава на отпадъка.

23."Производствени отпадъци" са отпадъците, образувани в резултат на производствената дейност на физическите и юридическите лица.

24. "Разделно събиране" е събирането, при което поток от отпадъци се разделя по вид и естество на отпадъците с оглед улесняване на специфично третиране.

25. "Рециклиране" е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.

26. "Разкомплектоване на ИУМПС" е дейност, извършвана в центровете за разкомплектуване за отстраняване на опасните вещества от тях, разглобяване, разкъсване на парчета или раздробяване, както и всяка друга операция, извършвана с цел подготовка за оползотворяване на ИУМПС или на техни компоненти или подготовка за обезвреждане на неподлежащите на повторна употреба и оползотворяване компоненти и материали.

27. "Система за разделно събиране на отпадъци от опаковки" е конкретният начин на организация на събирането на отпадъци от опаковки, което включва най-малко следните елементи: съдове и/или чували за разделно събиране и/или събиране в контейнери, поставени на улиците; събиране в контейнери, поставени при домовете; събиране в контейнери, поставени в местата на продажба; събиране в торби (с ежедневно или периодично организирано събиране от тротоара); комбинация от посочените възможности и други; транспортни средства, необходими за тяхното обслужване, и площадки и съоръжения за предварително третиране със заявен и доказан капацитет (техника и персонал) и производителност, обезпечаваща преработката на количествата разделно събрани отпадъци от опаковки. Системата за разделно събиране на отпадъци от опаковки, организирана от лицата, изпълняващи задълженията си индивидуално, включва най-малко следните елементи: съдове и/или чували за разделно събиране, разположени на мястото на продажбата или на друго подходящо място, транспортни средства, необходими за тяхното обслужване, и площадки и съоръжения за предварително третиране със заявен и доказан капацитет (техника и персонал) и производителност, обезпечаваща преработката на количествата разделно събрани отпадъци от опаковки.

28. "Собственик на МПС" е лицето, упражняващо право на собственост върху МПС към момента на прекратяване на регистрацията му по смисъла на Наредба № I-45 от 2000 г. 

29. "Събиране" е натрупването на отпадъци, включително предварителното им сортиране и предварителното съхраняване, с цел превозването им до съоръжение за третиране на отпадъци.
30. "Строителни отпадъци" са отпадъците от строителство и разрушаване, съответстващи на кодовете отпадъци, посочени в глава 17 от Индекс към Решение 2000/532/EО на Комисията от 3 май 2000 г.

31. "Транспортиране" е превозът на отпадъци, включително съпътстващите го дейности по товарене, претоварване и разтоварване, когато се извършва от оператора като самостоятелна дейност.

32. "Третиране на отпадъците" са дейностите по оползотворяване или обезвреждане, включително подготовката преди оползотворяване или обезвреждане.

33. "Център за разкомплектуване" е място за съхраняване и разкомплектуване на ИУМПС.

34. "Управление на отпадъците" са събирането, транспортирането, обезвреждането и оползотворяването на отпадъците, включително осъществяваният контрол върху тези дейности, следексплоатационните грижи за депата.

ЗАКЛЮЧИТЕЛНИ РАЗПОРЕДБИ
§1. Настоящата наредба се издава на основание чл. 21, ал. 2 от Закона
за местното самоуправление и местната администрация  и  във връзка с чл. 19 и чл. 22 от Закона за управление на отпадъците.

§2. Изменения и допълнения на наредбата се извършват по реда на приемането й в съответствие с чл. 21, ал. 2 от ЗМСМА.
§3. Настоящата Наредба  влиза в сила от момента на приемането и от Общински съвет Мизия и отменя Наредба № 19 по управление на отпадъците на територията на община Мизия, разработена на основание чл. 19 от тогава действащия Закон за управление на отпадъците и приета с Решение №314 по Протокол №34/20.15.2013 г. на Общински съвет – гр. Мизия.

§4.Наредбата е приета с Решение на Общински съвет Мизия № 305 по Протокол № 38/26.09.2017г. на Общински съвет – Мизия.
§5. Наредба за изменение и допълнение на Наредба №25, приета с Решение №217 по Протокол №29/19.06.2025 г. влиза в сила след влизане в сила на решението на ОбС – Мизия, с изключение на допълненията, отнасящи се до сумите, посочени в евро, които влизат в сила от датата на въвеждане на еврото в Република България.
ПРИЛОЖЕНИЕ №1 към чл.16, ал.1 

	№
	Наименование на отпадъците
	Стойност-лв./м  - €/м

	1.
	Земни маси от жилищно строителство, изкопи за подземни комуникации и пътно строителство
	1,70/0,87€

	2.
	Строителни отпадъци
	3,30/1,69€

	3.
	Други неопасни отпадъци
	    4,40/2,25€


ПРИЛОЖЕНИЕ №2 към чл.12, ал.1

	№
	Наименование на настилката, подлежаща на възстановяване
	Стойност-лв./м3 - €/м

	1.
	Асфалтова настилка
	30,00/15,34€

	2.
	Тротоарна настилка
	36,00/18,41€

	3.
	Пешеходна зона
	44,00/22,50€

	4.
	Зелена площ
	2,50/ 1,29 €


ПРИЛОЖЕНИЕ 3
Община Мизия

ПРЕДПИСАНИЕ ЗА ПРЕМЕСТВАНЕ НА ИЗЛЯЗЛО ОТ УПОТРЕБА

МОТОРНО ПРЕВОЗНО СРЕДСТВО
                                           № .................................... / .................. година
Днес .......................година, на основание на ...............................................................................
.........................................................................................................................................................
................................................................................................................................ , уведомяваме

собственика на:

МПС: ............................................................................................................................................
ВИД: .............................................................................................................................................
МАРКА: .......................................................................................................................................
ЦВЯТ НА МПС: .........................................................................................................................
РЕГИСТРАЦИОНЕН НОМЕР/АКО ИМА ТАКЪВ/: .............................................................
АДРЕС НА ПАРКИРАНЕ: ........................................................................................................
                                                          /улица/булевард, ж.к., блок, площадка/

в срок от 3 /три/ месеца да освободи заеманото от собственото му МПС място

общинска собственост, като се премести в имот частна собственост.

Преместването на ИУМПС на друго място, общинска или държавна собственост – не

спира изпълнението на настоящото предписание.

При неспазване на посочения срок МПС ще бъде принудително преместено от

............................................................................................ лицензиран оператор на адрес:

.........................................................................................................и разкомплектовано ако

в 14- дневен срок от преместването не бъде потърсено от собственика.
КОМИСИЯ:

1. .......................................................
                              /..................................../
2. .......................................................
                            /..................................../
3. .......................................................
                          /..................................../

